ngokucabanga kwabanye abantu, bangathi: “nkulunkulu, wenza msebenzi muni? wena, nkulunkulu ophakeme kangaka, unkulunkulu ongcwele kangaka, weza ezweni elingcolile? uzicabangela phansi kangako? singcolile, kodwa uzimisele ukuba nathi? uzimisele ukuhlala phakathi kwethu? singabezikhundla eziphansi, kodwa uzimisele ukusenza abaphelele? futhi ungasisebenzisa njengezibonelo nezifanekiso?” ngithi: awuyiqondi intando yami! awuwuqondi umsebenzi engifuna ukuwenza futhi nesimo sami awusiqondi. ngeke ukwazi ukufinyelela ukubaluleka komsebnzi engizowenza. ngabe umsebenzi wami ungavumelana nemicabango yabantu? ngokwemicabango yabantu, ngingafanela ukuzalwa ezweni elihle ukukhombisa ukuthi ngingowesimo esiphakeme, ukukhombisa ukuthi ngingofaneleke kakhulu, nokukhombisa ukuhlonipheka, ubungcwele nobukhulu bami. uma ngangizalelwe endaweni engivumayo, emndenini ophezulu, uma ngabe bengingowesikhundla nesimo esiphezulu, bengizophathwa kahle kakhulu. lokho bekungeke kube nosizo emsebenzini wami, ngakho ngabe insindiso enkulu kangaka ingakwazi ukuba iqhubeke yembulwe? bonke labo abangibonayo bebezongilalela, angeke bebengezungcoliseke ngokungcola. ngabe ngazalelwa kule nhlobo yendawo. yilokhu nina enikukholelwayo. kodwa ake ucabange ngayo: ngabe unkulunkulu wezela intokozo emhlabeni, noma wezela umsebenzi? uma ngabe bengisebenza kuleyo ndawo ethulile futhi ethokomele, bengizoyizuza inkazimulo yami ephelele? bengizokwazi ukunqoba yonke indalo yami? unkulunkulu ungcwele futhi ulungile. yize ayezalelwe ezweni elingcolile, noma ehlala nalabo bantu abagcwele ukungcola, njengoba ujesu wahlala nezoni enkathini yomusa, akuwona wonke umsebenzi wakhe owenzelwe ukusinda kwaso sonke isintu? akukona na ukuthi sonke isintu sizuze insindiso enkulu? eminyakeni eyizinkulungwane ezimbili edlule wayehlala nezoni iminyaka eminingi. lokho kwakwenzelwa ukuhlengwa. namuhla uhlala neqembu labantu abangcolile nabaphansi. lokhu kungenxa yosindiso. akukona ukuthi wonke umsebenzi wakhe wenzelwe nina, nina bantu? uma ngabe bekungekona ukusindisa isintu, kungani waphila wahlupheka nezoni iminyaka eminingi kangaka emva kokuzalelwa emkhombeni? uma ngabe bekungekona ukusindisa isintu, kungani ezobuyela enyameni ihlandla lesibili, azalelwe kuleli zwe lapho amadimoni ebuthana khona, ahlale nalaba bantu aboniwe kakhulu ngusathane? ngabe unkulunkulu akathembekile? nhloboni yomsebenzi wakhe obungewona owesintu? nhloboni ebingeyona yalokho omiselwe khona? unkulunkulu ungcwele! lokhu akuguquki. akangcoliswa ukungcola, yize eze ezweni elingcolile; konke lokhu kuchaza ukuthi uthando lukankulunkulu esintwini luyazidela, ukuhlupheka nokuthobeka akubekezelela kukhulu! kinina nonke, nakulokho enimiselwe khona, uhlupheka ngokuthotshiswa okukhulu. anikwazi lokho? akabasindisi abantu abakhulu noma amadodana emindeni eyizicebi nenamandla, kodwa usindisa ngokukhethekile labo abaphansi nababukelwa phansi ngabanye. ngabe konke lokhu akubona ubungcwele bakhe? ngabe konke lokhu akukona ukulunga kwakhe? kungcono ukuba azalwe ezweni elingcolile adlule kukho konke ukuthotshiswa ngenxa yokusinda kwesintu sonke. unkulunkulu uyiqiniso ngempela—akawenzi umsebenzi ongelona iqiniso. akwenzekanga ezigabeni zonke zomsebenzi wakhe ngempela? nakuba bonke abantu bemnyundela bethi uhlala etafuleni nezoni, noma bonke abantu behlekisa ngaye bethi uhlala namadodana okungcola, nabantu abaphansi kakhulu, usazinikela ngokuzidela, futhi usanqatshwa ngale ndlela phakathi kwabantu. ukuhlupheka akubekezelela akukukhulu kunokwakho? umsebenzi wakhe awumkhulu kunenani olikhokhile? uzalelwe ezweni elingcolile kodwa uzuze ubungcwele bukankulunkulu. uzalelwe ezweni lapho amadimoni ebuthana khona kodwa uthole ukuvikelwa okukhulu. unakuphi ukuzikhethela? unakuphi ukukhononda? ukuhlupheka akubekezelela akukukhulu kunalokho wena okubekezelele? uze emhlabeni kodwa azange athokozele intokozo yomhlaba wabantu. uyazenyanya lezo zinto. unkulunkulu akezelanga emhlabeni ukuhlomula ngezinto ezibonakalayo ezivela kumuntu, noma kona ukuthokozela izinto ezinhle ezidliwa yisintu, ukwembatha nokuyenga. akazinaki lezi zinto; uze emhlabeni ukuzohluphekela umuntu, hhayi ukuthokozela izinto ezinhle zasemhlabeni. uzele ukuhlupheka, uzele ukusebenza nokuqedela icebo lakhe lokuphatha. azange akhethe indawo enhle, ahlale njengenxusa noma ehhotela eliphezulu, noma abe nezisebenzi eziningi ukumenzela konke. kulokho okubonile, awazi ukuthi uzele ukuzosebenza na noma ukuzothokoza? awasebenzi amehlo akho? ukuphe kangakanani? uma ngabe wayezalelwe endaweni ethokomele ubezokwazi ukuzuza inkazimulo? ubezokwazi ukusebenza? bekuzobaluleka lokho? ubezokwazi ukunqoba isintu ngokuphelele? ubezokwazi ukusindisa abantu ezweni elingcolile? ngokwemicabango yabantu, njengoba unkulunkulu engcwele, kungani azalelwa endaweni engcole kangaka? “uyasizonda futhi uyasenyanya thina bantu abangcolile; wenyanya ukwenqaba nokuhlubuka kwethu, manje kungani uhlala nathi? ungunkulunkulu omkhulu—ubungezalwe noma yikuphi, kodwa kwafanela ukuba uzalwe kuleli zwe elingcolile? uyasisola futhi uyasihlulela nsuku zonke futhi wazi kahle ukuthi siyisizukulwana sikamowabi, kungani pho usahlala phakathi kwethu? kungani wazalwa emndenini wesizukulwana sikamowabi? ukwenzeleni lokho?” lokhu kuqonda kwenu akunaso isizathu! yilolu hlobo nje lomsebenzi oluvumela abantu ukuba babone ubukhulu bakhe, ukuthobeka nokuzifihla kwakhe. uzimisele ukudela konke ngenxa yomsebenzi wakhe, futhi ubekezelele konke ukuhlupheka ngomsebenzi wakhe. ukwenzela isintu, nangaphezu kwalokho ukunqoba usathane ukuze zonke izidalwa zithobe ngaphansi kombuso wakhe. yilo msebenzi kuphela oletha umqondo nobalulekile. ngabe uyakuqonda okubizwa ngobufakazi? kufanele buthwalwe kanjani ubufakazi empeleni? le nhlobo yomsebenzi inenze nayizithiyo nezinto ezikhonzayo, ngaphezu kwalokho seniphenduke izinto zensindiso. namuhla ningabantu bakankulunkulu kanti kamuva nizoba yizibonelo nezifanekiso. kulo msebenzi, nizobhekana nezindima ezihlukene, ekugcineni nizoba yizinto zosindiso. abantu abaningi banokuphikisa ngenxa yalokhu, ngabe abazona izimpumputhe ngokuphelele? anikwazi ukubona noma yini ngokucacile! lesi sihloko nje siniqeda amandla. ngabe niyakuzwa okushiwo ngesimilo sokulunga sikankulunkulu. niyakuqonda ukuthi ukusindiswa kuyini. ngabe niyaluqonda ukuthi luyini uthando lukankulunkulu? anithembekile! uma nibona sihloko esihle niyajabula. uma ningasiboni isihloko esihle awuzimiseli futhi uyahlehla. uyini wena? awuyilandeli indlela yeqiniso. kungcono uyeke ukufuna njengamanje. yihlazo! into encane kangaka ikuqeda amandla. ngabe lokhu akulona uphawu lwehlazo?